Diari Oficial de la Generalitat Valenciana


Sumari del DOGV 5982, del 26-03-2009 (2009/3109)

Informació pública del Projecte de Reparcel·lació Forçosa del Sector Fuente Baldomero de Requena (València).
------------------------------------------------------------------------------------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3109


Data del document
:   19-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Requena
    * pla d'urbanisme

Informació pública del Projecte de Reparcel·lació Forçosa del Sector Fuente Baldomero de Requena (València). [2009/3109]  
La Conselleria de Territori i Habitatge (en l'actualitat Conselleria de Medi Ambient, Aigua, Urbanisme i Habitatge) va promoure, a través de l'Institut Valencià d'Habitatge, SA (IVHSA), com a empresa pública dependent de la Generalitat, el Programa d'Actuació Integrada del Sector Fuente Baldomero de Requena que incorporava projecte d'urbanització, exposat al públic en virtut de Resolució de la directora general d'Ordenació del Territori de data 14 de maig de 2007.  
A l'efecte de desenvolupar i executar l'esmentat programa, l'Institut Valencià d'Habitatge, SA, ha redactat projecte de reparcel·lació forçosa del sector Fuente Baldomero de Requena. La tramitació establida legalment per a la seua aprovació està subjecta a les normes que es fixen en els articles 169 i següents de la Llei 16/2005, de 31 de desembre, de la Generalitat, Urbanística Valenciana, així com 394 i següents del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, amb les peculiaritats derivades de l'execució d'esta actuació per gestió directa.  
El conseller de Medi Ambient, Aigua, Urbanisme i Habitatge, ha adoptat en data 30 de gener de 2009 la resolució d'aprovació definitiva del Programa d'Actuació Integrada del Sector 2 Fuente Baldomero de Requena, per gestió directa, que incorpora la memòria de l'alternativa tècnica i projecte d'urbanització, adjudicant així la condició d'agent urbanitzador a l'Institut Valencià d'Habitatge, SA (IVHSA), en qualitat d'empresa pública dependent de la Conselleria de Medi Ambient, Aigua, Urbanisme i Habitatge, junt amb el document d'homologació sectorial modificativa i pla parcial del sector 2 Fuente Baldomero de Requena.  
Per Resolució de la directora general d'Habitatge i Projectes Urbans de la Conselleria de Medi Ambient, Aigua, Urbanisme i Habitatge de data 19 de febrer de 2009 s'ha acordat sotmetre a informació pública el projecte de reparcel·lació per un període d'un mes, per mitjà de la seua publicació el Diari Oficial de la Comunitat Valenciana i en un diari no oficial d'àmplia difusió en la localitat.  
La documentació es trobarà depositada per a la seua consulta pública durant el referit termini d'un mes, comptats a partir de l'endemà de la seua publicació en el DOCV, en l'Ajuntament de Requena, plaça Consistorial, núm. 2. i en la seu de l'IVHSA, ubicada en el carrer En Bou núm. 9 i 11.  
Així mateix, durant l'esmentat termini podran presentar-se les al·legacions que es consideren oportunes en les direccions assenyalades, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener. Es requerix als propietaris i titulars de drets afectats, perquè, de conformitat amb el que disposa l'article 172.3 de la LUV, exhibisquen els títols que posseïsquen i declaren les situacions jurídiques que coneguen i afecten les seues finques, amb advertència expressa de què, segons el que disposa l'esmentat precepte legal, l'omissió, error o falsedat no podrà afectar el resultat objectiu de la reparcel·lació, i si s'apreciara dol o negligència greu, podrà exigir-se la responsabilitat civil o penal que corresponga.   
De la mateixa manera, els propietaris, si és el cas, podran realitzar aquelles actuacions a què es referixen els articles 174.7 i 177.d) de la LUV i 409 del ROGTU.  
Se significa que el present anunci es publica igualment als efectes establits en l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1.999 de 13 de gener, per als interessats que figuren com desconeguts o amb domicili ignorat.  
València, 19 de febrer de 2009.- La directora general d'Habitatge i Projectes Urbans: Mª Jesús Rodríguez Ortiz.